Kolúr

Kolúry sú dve najväčšie kružnice na nebeskej sfére prechádzajúce svetovými pólmi (deklinačná kružnica) a bodmi rovnodennosti, resp. bodmi slnovratov. Ekvinokciálny kolúr je deklinačná kružnica prechádzajúca bodmi rovnodennosti (ekvinokciálnymi bodmi); solsticiálny kolúr je deklinačná kružnica prechádzajúca bodmi slnovratov (solsticiálnymi bodmi). Ekvinokciálny kolúr a svetový rovník sú základnými kružnicami rovníkovej súradnicovej sústavy. (V niektorých teoretických prácach bol kolúr nesprávne definovaný ako najväčšia kružnica prechádzajúca pólmi ekliptiky namiesto svetovými pólmi.)

Kategória:Astrometria